Fatbardhe Hetemaj lokakuussa 2010.
**Fatbardhe "Fade" Hetemaj** (s. 20. elokuuta 1985 Skënderaj, Kosovo, Jugoslavia) on suomalainen kokoomuksen poliitikko. Hänet valittiin vuoden 2012 kunnallisvaaleissa Helsingin kaupunginvaltuustoon kaudelle 2013–2016.

Nuoruus ja perhe
----------------

Hetemaj tuli perheensä mukana Suomeen pakolaisena vuonna 1992. He pakenivat Kosovon albaaneihin kohdistunutta sortoa. Saatuaan pysyvän oleskeluluvan perhe muutti Oulusta Heikinharjun vastaanottokeskuksesta Helsinkiin. Hetemaj sai Suomen kansalaisuuden vuonna 2004.

Hetemaj’lla on sisko ja kaksi veljeä. Hänen veljensä Perparim ja Mehmet ovat molemmat ammattilaisjalkapalloilijoita. Hän on itse harrastanut salibandya ja koripalloa. Lukioaikanaan hän oli voittamassa salibandyn tyttöjen Suomen mestaruuksia Tapanilan Erässä. Hän oli pelipaikaltaan puolustaja. Hetemaj ilmoitti joulukuussa 2021 odottavansa lasta, jonka on määrä syntyä vuoden 2022 keväällä.

Koulutus ja työura
------------------

Hetemaj kirjoitti ylioppilaaksi Helsingin luonnontiedelukiosta, minkä jälkeen hän on opiskellut kauppatieteitä. Hän valmistui kauppatieteiden kandidaatiksi englantilaisesta Worcesterin yliopistosta ja on suorittanut maisteriopintoja Svenska handelshögskolanissa Helsingissä englanninkielisessä kansainvälisen johtamisen maisteriohjelmassa.

Hetemaj on työskennellyt muun muassa IT-alan yritys Logican henkilöstöyksikössä ja henkilöstöpalvelualan konserni VMP Groupissa kansainvälisen rekrytoinnin yhteyspäällikkönä.

Julkisuus
---------

Suomen Pakolaisapu valitsi Hetemaj’n maaliskuussa 2009 vuoden pakolaisnaiseksi tunnustuksena hänen rasismin ja muukalaispelon vastaisesta toiminnastaan.

Hetemaj on tullut tunnetuksi puheenvuoroistaan mediassa. Vuonna 2009 huomiota sai hänen esiintymisensä "Muutosten Suomi" -aiheisessa presidenttifoorumissa. Myöhemmin hän on muun muassa ollut vakituisena keskustelijana Yle Radio Suomen Taustapeilin osiossa *Pyöreä pöytä* ja Yle TV1:n Aamu-TV:n urheiluun keskittyneessä osiossa Jälkihiki. Hän toimi myös Euroopan komission köyhyyden ja sosiaalisen syrjäytymisen torjunnan teemavuoden 2010 lähettiläänä.

Koko Hetemaj'n perheestä (hän, hänen vanhempansa ja sisaruksensa) tehtiin Olli Laineen ohjaama dokumenttielokuva *Kotimaa Kosovo-Suomi*, joka esitettiin ensimmäisen kerran Yleisradion TV1-kanavalla toukokuussa 2018 ja on edelleen katsottavissa Yle Areenassa.

Poliittinen ura
---------------

Hetemaj oli kokoomuksen ehdokkaana ensimmäisen kerran vuoden 2011 eduskuntavaaleissa, joissa hän sijoittui Helsingin vaalipiirissä toiselle varasijalle (4 719 ääntä) Laura Rädyn jälkeen. Hetemaj pyrki eduskuntaan jälleen vuoden 2015 vaaleissa, mutta ei tullut valituksi 3 554 äänellä.

Kunnallisvaaleissa 2012 Hetemaj valittiin Helsingin kaupunginvaltuustoon. Hän sai 2 169 ääntä, kahdeksanneksi eniten kokoomuksen valtuutetuista.

Vuoden 2014 eurovaaleissa Hetemaj toimi Alexander Stubbin vaalipäällikkönä.

Kirjallisuutta
--------------

* Hetemaj, Fatbardhe & Roiha, Heli: *Matkalaukullinen aurinkoa: pakomatka pohjoiseen*. Minerva Kustannus, 2010. ISBN 978-952-492-408-5.

Lähteet
-------

1. 1 2 3 4 5  Sihvonen, Lauri: Prinsessa Suorasuu.  *Seura*, 2010, nro 5, s. 12–17.
2. 1 2  Kunnallisvaalit 28.10.2012: Valitut ehdokkaat Helsinki *Vaalit.fi*.  1.11.2012. Oikeusministeriö. Viitattu 3.11.2012.
3. 1 2  Pakolaisnaiset nousivat Helsingin valtuustoon *Iltalehti.fi*.  29.10.2012. Viitattu 29.10.2012.
4. 1 2  Vuoden 2009 pakolaisnaiseksi valittiin Fatbardhe Hetemaj *pakolaisapu.fi*.  2.3.2009. Suomen Pakolaisapu.  Arkistoitu 3.2.2014. Viitattu 29.10.2012.
5. ↑  Yle: Vuoden pakolaisnainen ehdolle kokoomukseen *Iltasanomat.fi*.  11.6.2010. Viitattu 16.3.2015.
6. ↑  Marttinen, Irma: Vuoden pakolaisnainen on säteilevä energiapakkaus (Arkistoitu sivu) *Yhteisetlapsemme.fi*.  2009. Yhteiset Lapsemme ry.  Arkistoitu 25.10.2012. Viitattu 16.3.2015.
7. ↑  Fatbardhe Hetemaj odottaa lasta *www.iltalehti.fi*. Viitattu 11.12.2021.
8. ↑  Takkunen, Minna: Kansalainen Hetemaj on sitkeää tekoa *rd.fi*. Oy Valitut Palat – Reader's Digest Ab.  Arkistoitu 15.6.2010. Viitattu 21.4.2010.
9. ↑  FATBARDHE HETEMAJ aloittaa VMP:ssä kansainvälisen rekrytoinnin yhteyspäällikkönä *vmp.fi*.  1.9.2011. VMP Group.  Arkistoitu 25.3.2014. Viitattu 29.10.2012.
10. ↑  Junkkari, Marko: Fatbardhe Hetemaj varasti shown Presidentinlinnassa (Arkistoitu sivu) *HS.fi*.  17.3.2009.  Arkistoitu 25.10.2012. Viitattu 16.3.2015.
11. ↑  Tästä nuoresta maahanmuuttajasta kuulee vielä koko Suomi! *Uusi Suomi*.  17.3.2009. Viitattu 21.4.2010.
12. ↑  Urheilun jälkiviisaat tv-ruutuun tammikuussa *yle.fi*.  22.12.2009. Viitattu 1.11.2012.
13. ↑  Teemavuoden lähettiläät: Köyhyys näkyväksi (Arkistoitu sivu) *Europa*.  102.2010.  Arkistoitu 25.3.2014. Viitattu 16.3.2015.
14. ↑  Hetemaj-dokumentin ohjaaja Olli Laine ihmettelee: "Miksi sodan traumoista puhuminen on suomalaisille niin vaikeaa?" *yle.fi*. Viitattu 11.12.2021.
15. ↑  Yle Uutiset: Kokoomus nappasi vuoden pakolaisnaisen *yle.fi*.  11.6.2010. Viitattu 29.10.2012.
16. ↑  Eduskuntavaalit 2011 (Arkistoitu sivu) Helsingin Kokoomus.  Arkistoitu 27.3.2013. Viitattu 16.3.2015.
17. ↑  Eduskuntavaalit 2015: Helsinki  22.4.2015. Oikeusministeriö. Viitattu 26.4.2015.
18. ↑  Helsingin vaalipiiri: Helsinki – Ehdokkaat vertauslukujärjestyksessä *Tulospalvelu: Kuntavaalit 2012*. Yle. Viitattu 1.11.2012.
19. ↑  Fatbardhe Hetemaj Stubbin vaalipäälliköksi *www.iltalehti.fi*. Viitattu 22.3.2014.

Aiheesta muualla
----------------

* Fatbardhe Hetemaj’n kotisivut *hetemaj.fi*.  Arkistoitu 2.11.2010. Viitattu 20.10.2010.
* Inhimillinen tekijä: Neljän kopla *Ylen Elävä arkisto*.